### Resume

Forslag fra Gert Gregersen, D, vedr. parkerings regler som berører beboer og fri parkering.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 24. maj 2022 fra Gert Gregersen, D, lyder således:

"Ændring af parkerings reglerne på [adresse], [adresse] samt [adresse] i Vejle by.

Nuværende parkerings regler: 1 times fri parkering fra 7:00 til 17:00 derefter fri benyttelse. Dette ændres til 1 times fri parkering fra 07:00 til 17:00 og derefter 2 timers fri parkering.

Med de nuværende parkerings regler kan udefra kommende bilister/gratister komme ind fra kl. 15:45 på hverdage, og optager derved ”beboer” pladserne til den næste morgen, hvilket skaber gener for borgerne som har beboer parkering i området.

Det er selvfølgelig altid den enkelte bilist, som har ansvaret for, at man overholder reglerne, men der har længe været et behov for, at reglerne om parkering bliver gået efter i sømmene, hvilket er nødvendigt for at sikre, at beboere og forretningskunder i området kan parkere deres køretøjer.

![](data:image/png;base64...)

![](data:image/png;base64...)"

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udsat.

Richardt Petersen og Ronja Vestergaard var fraværende.